Diari Oficial de la Generalitat Valenciana


Sumari del DOGV 3362, del 30-10-1998 (1998/8627)

Informació pública de l'aprovació definitiva del Projecte de Modificació Parcial del Projecte d'Urbanització del Pla Parcial la Sardina, parcel·la número 20.
-------------------------------------------------------------------------------------------------------------------------------------------------------------

### Dades del document

Número de DOGV
:   3362

Data del DOGV
:   30-10-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/8627


Organisme emissor
:   Ajuntament de Tavernes de la Valldigna

Tipus de document
:   Anunci

Informació pública de l'aprovació definitiva del Projecte de Modificació Parcial del Projecte d'Urbanització del Pla Parcial la Sardina, parcel·la número 20. [1998/A8627]
  
El Ple d'aquest Ajuntament, en la sessió del dia 21 de setembre d'enguany, va acordar aprovar definitivament el projecte titulat Modificació Parcial del Projecte d'Urbanització del Pla Parcial la Sardina, parcel·la número 20, promogut per l'entitat Urbanizaciones San Sebastián, SL, i redactat pels arquitectes Joaquim Egea Martínez i Francesc Boscá Mayans.
  
Tot seguit, en compliment del que preceptuen els articles 59, apartat 2, paràgraf segon, i 34 de la Llei 6/1994, de 15 de novembre, de la Generalitat Valenciana, es publica el text íntegre de l'esmentat acord aprovatori del dit projecte modificatiu parcial d'urbanització, que té el tenor literal següent:
  
«5.1 Examen i, si pertoca, aprovació definitiva del Projecte de Modificació Parcial del Projecte d'Urbanització del Pla Parcial la Sardina, parcel·la número 20. S'ha donat compte del dictamen de la Comissió Municipal Informativa d'Urbanisme, Obres i Activitats de data 15 de setembre de 1998, que té el tenor literal següent:
  
?3.r Examen i, si pertoca, aprovació definitiva del Projecte de Modificació Parcial del Projecte d'Urbanització del Pla Parcial La Sardina, parcel·la número 20. S'ha donat compte de l'expedient que, a iniciativa de la mercantil Urbanizaciones San Sebastián, SL, instrueix aquest Ajuntament sobre el Projecte de Modificació Parcial del Projecte d'Urbanització del Pla Parcial la Sardina, parcel·la número 20.-
  
Vist l'informe emés el passat dia 3 de setembre, en relació amb aquest assumpte, per l'assessor jurídic adscrit a la Secció d'Obres Públiques i Urbanisme d'aquest Ajuntament, que té el tenor literal següent:
  
«Antecedents de fet
  
I. Mitjançant un escrit datat el dia 10 de juny d'enguany l'entitat Urbanizaciones San Sebastián, SL, presenta en aquest Ajuntament, per a la seua tramitació i aprovació corresponents, el projecte titulat Modificació Parcial del Projecte d'Urbanització del Pla Parcial La Sardina, parcel·la número 20, redactat pels arquitectes Joaquim Egea Martínez i Francesc Boscá Mayans.
  
II. Examinat aquest projecte per l'arquitecte municipal Juan Tormo Flores, aquest funcionari va emetre el passat dia 16 de juny un informe favorable a l'aprovació de l'esmentat projecte.
  
III. Sotmés, així mateix, l'esmentat projecte al tràmit d'informació pública mitjançant anuncis publicats en el periòdic Levante-EMV del dia 24 de juny de 1998 i en el Diari Oficial de la Generalitat Valenciana número 3.280 del dia 7 de juliol d'aquest mateix any, ha transcorregut el termini de 20 dies hàbils establit a aquest efecte, comptador des de l'última publicació, sense que al llarg d'aquest les persones o entitats que pogueren tenir algun interés relacionat amb l'execució de l'esmentat projecte hagen presentat davant l'Ajuntament cap al·legació o observació. Figura, en aquest sentit, unit a l'expedient corresponent, el certificat estés el passat dia 31 de juliol pel secretari general en funcions d'aquest Ajuntament, acreditatiu de la circumstància que no s'ha formulat cap observació o al·legació de cap mena.
  
Fonaments de dret
  
I. L'Alcaldia Presidència d'aquest Ajuntament va concedir, per Decret de data 13 d'octubre de 1997, una llicència urbanística d'edificació a la mercantil Urbanizaciones San Sebastián, SL, per a la construcció, a la parcel·la número 20 del pla parcial residencial La Sardina, de 59 apartaments, equipament social, comercials i garatges. L'atorgament d'aquesta llicència es va ajustar, entre altres condicionants, a la urbanització prèvia o simultània de l'esmentada parcel·la, a fi que, en acabar l'edificació corresponent, aquella estiguera dotada de tots els elements d'urbanització necessaris per a atribuir-li la qualificació de solar edificable. Assumida per la mercantil la condició que se li va imposar amb motiu de la concessió de la dita llicència, ha formulat el projecte adés esmentat, a fi de donar-ne compliment a causa de la seua obligació d'urbanitzar la susdita parcel·la.
  
II. El Projecte d'Urbanització del Sector La Sardina, promogut per l'entitat Caja Territorial Hipotecaria, SA, i redactat per l'arquitecte José Zaragozá Riera, va ser aprovat definitivament per acord plenari d'aquest Ajuntament adoptat en la sessió del dia 7 de novembre de 1988 (BOP núm. 301, de 19.12.88). De les obres descrites en aquest projecte, actualment sols una part d'elles estan executades, per raó d'haver-se produït en el mes de desembre de 1991 la paralització total d'aquestes obres, i aquest Ajuntament, en virtut d'acord plenari municipal adoptat en la sessió del dia 2 d'agost de 1993, va declarar que Caja Territorial Hipotecaria, SA, havia incomplit l'obligació que li pertocava d'urbanitzar completament l'esmentat sector.
  
III. El projecte de modificació parcial d'urbanització del sector en qüestió altera les previsions del projecte d'urbanització en el seu moment aprovat, relatives al sòl dotacional públic que envolta la parcel·la número 20 del Pla Parcial La Sardina. L'objecte del projecte modificatiu parcial esmentat és definir i valorar les obres i instal·lacions precises pera la conversió en solar d'aquesta parcel·la, i amb aquest fi es preveu completar determinats elements d'urbanització ja existents en l'esmentat sòl (xarxes de clavegueram i de distribució d'aigua potable) i executar ex novo altres elements que no estan efectivament implantats, tals com pavimentació de carrers, formació de voreres, instal·lació de xarxes de distribució d'energia elèctrica i d'enllumenat públic i jardineria.
  
IV. D'acord amb el que ha manifesta l'arquitecte municipal, el senyor Tormo Flores, en l'informe datat el passat dia 16 de juny (apartat IV d'aquest informe), el projecte modificatiu d'urbanització de l'esmentat pla parcial:
  
a) Satisfà les exigències formals que, per a aquesta classe d'instruments tècnics assenyala l'article 69 del vigent Reglament de Planejament Urbanístic, ja que les determinacions que conformen el contingut material d'aquell es desenvolupen mitjançant els documents que indica aquest precepte.
  
b) Considera, per a l'àmbit a què estén les seues previsions, la realització de les obres enunciades en l'article 70.1 de l'esmentat reglament, i per aquesta raó, verifica, així mateix, els postulats de caràcter material exigits en aquest precepte. I, a part d'això, són les determinacions figurades en l'esmentat projecte suficientment detallades i precises per a definir, amb rigor tècnic, les distintes obres i instal·lacions que han d'executar-se als terrenys que envolten la susdita parcel·la per a la seua conversió en solar edificable; per això la realització d'aquelles és viable d'acord amb les pròpies previsions de l'esmentat projecte.
  
V. La possibilitat d'introduir alteracions en les actuals determinacions del Projecte d'Urbanització del Sector La Sardina en el seu moment aprovat per aquest Ajuntament, està reconeguda en l'article 154.2 del vigent Reglament de Planejament Urbanístic, i l'article 16.1 d'aquest reglament estableix que les modificacions de qualsevol dels elements dels projectes d'urbanització ?se subjectaran a les mateixes disposicions enunciades per a la seua formulació'. Aquestes disposicions estan, fonamentalment, incloses en els articles 34 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU). Doncs bé, el primer dels preceptes esmentats estableix que tota obra pública d'urbanització ?exigeix l'elaboració d'un projecte d'urbanització, la seua aprovació administrativa i la prèvia publicació d'aquesta en el Diari Oficial de la Generalitat Valenciana'. Per la seua banda, l'article 53, paràgraf primer, d'aquesta llei determina que els projectes d'urbanització ?se sotmetran al procediment d'aprovació propi dels programes, llevat d'allò relatiu a la competència entre iniciatives, en què serà aplicable el que disposa l'article anterior'.
  
VI. En el cas del projecte de modificació parcial d'urbanització que ens ocupa, una vegada s'haja superat ja el tràmit d'informació pública a què es refereix l'article 46.3 de la LRAU (antecedent de fet III d'aquest informe), pertoca, en correspondència amb el que estableix l'article 34 de la LRAU, resoldre sobre l'aprovació administrativa de l'esmentat projecte.
  
VII. De conformitat amb el que preceptua la disposició addicional tercera, paràgraf primer, de la LRAU, el Ple d'aquest Ajuntament és l'òrgan municipal competent per a l'adopció de l'acord relatiu a l'aprovació de l'indicat projecte modificatiu. Per a la validesa d'aquest acord, n'hi ha prou amb el vot favorable de la majoria simple dels membres de la corporació municipal assistents a la sessió de què es tracte.
  
VIII. Una vegada adoptat l'acord aprovatori de l'esmentat projecte, per a la seua executivitat caldrà que es duguen a terme les actuacions següents:
  
a) Tramesa d'un exemplar diligenciat d'aquest projecte al servei corresponent de la Conselleria d'Obres Públiques, Urbanisme i Transports de la Generalitat Valenciana (art. 59.3 de la LRAU).
  
b) Publicació de l'esmentat acord aprovatori en el Diari Oficial de la Generalitat Valenciana (art. 59.2, paràgraf segon, en relació amb l'article 34, ambdós de la LRAU).
  
Proposta d'acord
  
En virtut del que s'ha dit, el funcionari que subscriu formula, en relació amb aquest assumpte, la proposta d'acord següent:
  
?Primer
  
Aprovar definitivament el projecte titulat Modificació Parcial del Projecte d'Urbanització del Pla Parcial La Sardina, parcel·la número 20, promogut per l'entitat Urbanizaciones San Sebastián, SL, i redactat pels arquitectes Joaquim Egea Martínez i Francesc Boscá Mayans.
  
Segon
  
Trametre un exemplar degudament diligenciat d'aquest projecte a la Comissió Territorial d'Urbanisme de la província, junt amb una còpia de l'expedient administratiu que s'hi instrueix, en compliment del que estableix l'article 59.3 de la LRAU.
  
Tercer
  
Publicar aquest acord en el Diari Oficial de la Generalitat Valenciana, a l'efecte de l'executivitat de l'esmentat projecte.
  
Quart
  
Notificar aquest acord a l'entitat Urbanizaciones San Sebastián, SL, interessada en aquest, perquè en prenga coneixement i als efectes que pertoquen.'
  
La comissió, després que s'ha comentat suficientment aquest assumpte entre els membres d'aquesta assistents a la sessió, amb els vots ponderats a favor dels senyors Bono Bosch, del grup Popular (7), Bononad Escrihuela, del grup Bloc Nacionalista Valencià (2), i Gascón Tormo, del grup d'Unió Valenciana (1), i l'abstenció del senyor Altur Grau, del grup Partit Democràtic de la Nova Esquerra, decideix aprovar, en els propis termes, la proposta d'acord inclosa en el dictamen adés transcrit.
  
Sotmesa a votació la proposta d'acord inclosa en el dictamen precedent, es va produir el resultat següent:
  
- Vots a favor: deu (10), dels senyors: Pérez Mifsud, Brines Escrihuela, Bono Bosch, Langa Felis, Oltra Torres, Espinosa Urbina i Martínez Adriá, del grup Popular, Bononad Escrihuela i Clar Nadal, del grup Bloc Nacionalista Valencià, i Gascón Tormo, del grup d'Unió Valenciana.
  
- Abstencions: set (7), dels senyors Grau Martínez, Climent Espí, Sala Espí i Gandía Brines, del grup Socialista, Altur Grau, Ciscar Vercher i Solanes Corella, del grup Partit Democràtic de la Nova Esquerra.
  
El Ple de l'Ajuntament, conseqüentment amb el resultat obtingut en aquesta votació, va acordar aprovar, en els seus propis termes, la proposta d'acord que s'inclou en el dictamen adés transcrit.''
  
De conformitat amb el que preceptua l'article 59.2, paràgraf segon, de la Llei 6/1994, de 15 de novembre, de la Generalitat Valenciana, la publicació del precedent acord plenari transcrit comporta l'executivitat immediata del projecte modificatiu parcial que s'aprova mitjançant aquell.
  
Contra aquest acord, les persones o entitats que puguen tenir algun interés en l'assumpte podran interposar, sense perjudici de fer ús de qualsevol altre que estimen oportú, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de la data de la publicació d'aquest edicte en el Diari Oficial de la Generalitat Valenciana.»
  
Cosa que es fa pública perquè se'n prenga coneixement i als efectes que pertoquen.